“หุ้นเอเชีย” เปิดลบ นักลงทุนวิตกข้อมูลดัชนี PMI จีน
“ตลาดหุ้นเอเชีย” เปิดลบส่วนใหญ่ ขณะที่นักลงทุนประเมินข้อมูลเศรษฐกิจทั่วภูมิภาค โดยสำนักงานสถิติแห่งชาติจีนรายงานว่าดัชนีผู้จัดการฝ่ายซื้อ (PMI) ภาคการผลิตเดือนก.พ.ปรับตัวขึ้นสู่ 52.6 ซึ่งเป็นระดับสูงสุดนับตั้งแต่เดือนเม.ย. 2555
“ตลาดหุ้นเอเชีย” เปิดลบส่วนใหญ่ ขณะที่นักลงทุนประเมินข้อมูลเศรษฐกิจทั่วภูมิภาค โดยสำนักงานสถิติแห่งชาติจีนรายงานว่าดัชนีผู้จัดการฝ่ายซื้อ (PMI) ภาคการผลิตเดือนก.พ.ปรับตัวขึ้นสู่ 52.6 ซึ่งเป็นระดับสูงสุดนับตั้งแต่เดือนเม.ย. 2555
1 มี.ค. 2566

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ ขณะที่นักลงทุนประเมินข้อมูลเศรษฐกิจที่สำคัญทั่วภูมิภาค โดยสำนักงานสถิติแห่งชาติจีนรายงานว่า ดัชนีผู้จัดการฝ่ายซื้อ (PMI) ภาคการผลิตอย่างเป็นทางการเดือนก.พ.ปรับตัวขึ้นสู่ 52.6 ซึ่งเป็นระดับสูงสุดนับตั้งแต่เดือนเม.ย. 2555
ทั้งนี้ ดัชนีนิกเกอิเปิดภาคเช้าที่ระดับ 27,363.57 จุด ลดลง 81.99 จุด หรือ -0.30%, ดัชนีฮั่งเส็งเปิดภาคเช้าที่ระดับ 19,849.97 จุด เพิ่มขึ้น 64.03 จุด หรือ +0.32% และดัชนีเซี่ยงไฮ้คอมโพสิตเปิดภาคเช้าที่ระดับ 3,279.14 จุด ลดลง 0.47 จุด หรือ -0.01%
สำหรับผลสำรวจภาคเอกชนจาก Jibun Bank แสดงให้เห็นว่า กิจกรรมภาคการผลิตของญี่ปุ่นในเดือนก.พ.ชะลอตัวเร็วที่สุดในรอบ 2 ปีครึ่ง ขณะที่อินเดียมีกำหนดเปิดเผยข้อมูลกิจกรรมการผลิตในวันนี้
ส่วนตลาดเกาหลีใต้ปิดทำการในวันนี้ (1 มี.ค.66) เนื่องในวันอิสรภาพเกาหลี ขณะที่เกาหลีใต้มียอดขาดดุลการค้าลดลงในเดือนก.พ.